SAD: Moguća krivična istraga postupaka kompanije BP
Dionice britanskog naftnog giganta BP izgubile više od 70 milijardi dolara vrijednosti nakon nesreće 20 aprila.
Iako BP i dalje pokušava zaustaviti izljevanje nafte, američka vlada kreće sa krivičnom istragom najgoreg izljevanja nafte u američkoj istoriji. Naftna kompanija BP je doživjela još jedan udarac nakon dodatnih odgađanja pokušaja da se zaustavi masivno izljevanje nafte. Ovaj put, pila koju su koristili podvodni roboti kako bi se odrezao dio oštećene cijevi se zaglavila. Kasno jučer, kompanija je izvijestila da je uspjela odglaviti pilu. Međutim iako BP i dalje pokušava zaustaviti izljevanje, američka vlada vjerovatno kreće sa kriminalnom istragom najgoreg izljevanja nafte u američkoj istoriji. Usprkos manjem porastu jučer, analitičari kažu da su dionice tog britanskog naftnog giganta izgubile više od 70 milijardi dolara vrijednosti nakon nesreće 20 aprila. Istovremeno, američka federalna vlada navodi da razmatra kriminalne optužbe protiv kompanije BP. , rekao je američki ministar pravde Eric Holder. Jučer je kompanija BP izvela još jedan neuspio pokušaj zaustavljanja izljevanja nafte. To je bio njihov sedmi pokušaj i sa svakim novim danom i svakim novim odgađanjem, frustracije su sve veće. Prema nekim procjenama, 160 miliona litara sirove nafte se već izlilo u Meksički zaljev, zahvatajući blizu 200 kilometara obale i uništavajući floru i faunu, kao i živote ljudi koji tu žive. Stanovnici Meksičkog zaljeva kažu da više ništa nije sigurno. , kažu očajni stanovnici tog područja. Ogromna naftna mrlja se već proširila do tri američke savezne države: Lousiane, Alabame i Mississipija, i sve više se približava obali Floride. Navodi se da bi troškovi čišćenja naftne mrlje mogli doseći više od 37 milijardi dolara.